|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείο Τύπου  & Επικοινωνίας    **Λαμία, 27/8/2019** |

**«17η Γιορτή Ρυζιού 2019» στην Ανθήλη**

Ο Δήμος Λαμιέων και ο Εκπολιτιστικός Σύλλογος Ανθήλης σας προσκαλούν στη «**17η** **Γιορτή Ρυζιού 2019**» που θα πραγματοποιηθεί από την Παρασκευή 30 Αυγούστου έως τη Δευτέρα 2 Σεπτεμβρίου 2018 στην Κοινότητα Ανθήλης.

Οι εκδηλώσεις θα ξεκινήσουν την **Παρασκευή 30 Σεπτεμβρίου** και ώρα 22:30 με δημοτική βραδιά που θα γίνει στον προαύλιο χώρο του Δημοτικού Σχολείου Ανθήλης. Τραγουδούν: Γιάννης Κατσίγιαννης, Λάμπρος Σκάρλας, Δάφνη Νικολάου και στο κλαρίνο ο Πάνος Κοτρώτσος.

Το **Σάββατο 31 Αυγούστου** και ώρα 10:30 οι εκδηλώσεις θα συνεχιστούν με φιλικό αγώνα ποδοσφαίρου παίδων Ανθήλης – Μώλου, αθλητικές δραστηριότητες και παραδοσιακά παιχνίδια για τους μικρούς μας φίλους.

Την **Κυριακή 1 Σεπτεμβρίου** η ημέρα περιλαμβάνει ποδηλατοδρομία και κουκλοθέατρο με ώρα έναρξης 18:00.

Η «17η Γιορτή Ρυζιού 2019» θα ολοκληρωθεί τη **Δευτέρα** **2 Σεπτεμβρίου** με κατάθεση στεφάνου στο μνημείο του Walter Packard και το βράδυ στις 20:30 με παραδοσιακή μουσικοχορευτική βραδιά με τη συμμετοχή χορευτικών τμημάτων:

* του Εκπολιτιστικού Συλλόγου Ανθήλης,
* της Πανελλήνιας Ομοσπονδίας Πολιτιστικών Συλλόγων Βλάχων,
* του Λαογραφικού Συλλόγου Τρικάλων “Θεριστάδες”,
* του Πολιτιστικού Συλλόγου Ματαράγκας Αγρινίου,
* του Πολιτιστικού Συλλόγου Μαλεσίνας και
* του Πολιτιστικού Συλλόγου «Καλλίχορος» Λαμίας.

Συμμετέχει ορχήστρα παραδοσιακής μουσικής.

**Από το Γραφείο Τύπου**